Miles Monitor

Το Miles M.33 Monitor ήταν δικινητήριο βρετανικό αεροσκάφος που αναπτύχθηκε στα τέλη του Δευτέρου Παγκοσμίου Πολέμου ειδικά για την ρυμούλκηση ιπτάμενων στόχων. Προορίζονταν να χρησιμοποιηθεί από την RAF και την αεροπορία του Βασιλικού Ναυτικού, αλλά τελικά δεν εντάχθηκε σε υπηρεσία.

 Το Monitor δημιουργήθηκε για να καλύψει την απαίτηση Q9/42 που εξέδωσε το Υπουργείο Αεροπορίας. Αυτή αφορούσε την ανάπτυξη ενός δικινητήριου αεροσκάφους υψηλών ταχυτήτων για την ρυμούλκηση ιπτάμενων στόχων. Η ταχύτητα ρυμούλκησης έπρεπε να είναι υψηλότερη των 480 km/h και το αεροσκάφος έπρεπε να μπορεί να παραμείνει στον αέρα για 3 με 4 ώρες. Παραγγέλθηκαν δύο πρωτότυπα, το πρώτο εκ των οποίων (αριθμός σειράς: NF900) πραγματοποίησε την παρθενική του πτήση στις 5 Απριλίου 1944 και είχε μέγιστη ταχύτητα 580 km/h.Ήταν ένα υψηλοπτέρυγο μονοπλάνο με άτρακτο ολομεταλλικής κατασκευής και ξύλινες πτέρυγες. Σύμφωνα με τον αρχικό σχεδιασμό θα χρησιμοποιούσε τις πτέρυγες και το σύστημα προσγείωσης του Bristol Beaufighter ώστε να διευκολυνθεί και να επιταχυνθεί η παραγωγή του, όμως οι ανάγκες για Beaufighter ήταν τόσο μεγάλες που τελικά αποφασίστηκε να χρησιμοποιηθεί μόνο το σύστημα προσγείωσης στο Monitor και η δημιουργία νέας ξύλινης πτέρυγας. Το αεροσκάφος προωθούνταν από δύο αστεροειδείς κινητήρες R-2600-31. Επίσης εξοπλίστηκε με πρωτοποριακό υδραυλικό σύστημα ρυμούλκησης διότι με το συμβατικό δεν θα ήταν δυνατή η ρυμούλκηση σε τόσο υψηλές ταχύτητες. Η αρχική απαίτηση, που αφορούσε την RAF, ακυρώθηκε και αποφασίστηκε οι παραγγελίες των Monitor να απορροφηθούν από την αεροπορία του Βασιλικού Ναυτικού (Fleet Air Arm) που χρειάζονταν ένα αεροσκάφος που θα προσομείωνε επιθέσεις κάθετης εφόρμησης στα πολεμικά πλοία. Προκειμένου να καλυφθούν οι νέες ανάγκες, τοποθετήθηκαν υδραυλικά φρένα βύθισης, κάμερες (φωτομηχανές) στο ρύγχος και την ράχη καθώς και ραντάρ για τον ακριβή προσδιορισμό του ύψους πτήσης του αεροσκάφους.Όταν τελείωσε ο πόλεμος, τα συμβόλαια για την παραγωγή 600 μονάδων ακυρώθηκαν ενώ είχαν κατασκευαστεί μόλις 20 αεροσκάφη. Όπως όλα τα πολεμικά αεροσκάφη, τα Monitor στο κέντρο δοκιμών της RAF (Aeroplane and Armament Experimental Establishment, A&AEE) στο Boscombe Down. Το πρώτο αεροσκάφος που έφτασε στο A&AEE έπιασε φωτιά ενώ προσγειώνονταν τον Αύγουστο του 1944, με αποτέλεσμα να σκοτωθεί ένα μέλος του πληρώματος. Τον Αύγουστο του επόμενου έτους το δεύτερο πρωτότυπο πραγματοποίησε προσγείωση με τους τροχούς του ανασυρμένους ενώ ένα ακόμα αεροσκάφος συνετρίβη τον ίδιο μήνα στην θάλασσα. Κανένα δεν εντάθηκε σε υπηρεσία και όλα τα εναπομείναντα διαλύθηκαν για σκραπ. Monitor TT Mk I Το μοναδικό πρωτότυπο για την RAF.Monitor TT Mk II Έκδοση για την αεροπορία του Βασιλικού Ναυτικού. Κατασκευάστηκαν 20 αεροσκάφη. Short Sturgeon Amos, Peter. and Brown, Don Lambert. Miles Aircraft Since 1925, Volume 1. London: Putnam Aeronautical, 2000. ISBN 0-85177-787-2. Bridgman, L, (ed.) (1998) Jane's fighting aircraft of World War II. Crescent. ISBN 0-517-67964-7. Brown, Don Lambert. Miles Aircraft Since 1925. London: Putnam & Company Ltd., 1970. ISBN 0-370-00127-3. Mondey, David. The Hamlyn Concise guide to British Aircraft of World War II. London: Chancellor press, 2002. ISBN 1-85152-668-4. Sturivant, Ray (2004). Fleet Air Arm Fixed-Wing Aircraft since 1946. Tonbridge, Kent: Air-Britain. ISBN 0-85130-283-1. Thetford, Owen (1978). British Naval Aircraft since 1912 (Fourth Edition έκδοση). London: Putnam. ISBN 0-370-30021-1. Fleet Air Arm Archive Flight The Miles Monitor First Target-towing Twin-engined Aircraft to be Specifically Designed for the Work 4 October 1945